આગળ જતા સલોનીએ ગ્રામીણ વિસ્તારો માટે કઇંક મોટું કાર્ય કરવાનું નક્કી કર્યુ. તે વિચારવા લાગી કે તે એવું તો શું કરી શકે કે જેના થકી ગામના યુવાનોને ફાયદો મળે. કોઇ પણ સંસ્થા શરૂ કરવા માટે પૈસા અને અનુભવ બન્નેની જરૂરીયાત હતી. તેથી સલોનીએ દિલ્હી સ્થિત એક વેબ એજન્સીમાં નોકરી શરૂ કરી જેનો મુખ્ય હેતુ હતો કંપની ચલાવવાના ફંડા શીખવાનો. આ દરમિયાન સલોનીની મુલાકાત આઇઆઈટી મદ્રાસના પ્રોફેસર અશોક ઝુનઝુનવાલા સાથે થઇ, તેમણે સલોનીની ખૂબ મદદ કરી, અને 2 ફેબ્રૂઆરી, 2007ના દિવસે સલોનીએ ગ્રામીણ બીપીઓ ‘દેસી ક્રૂ’ની શરૂઆત કરી, જેનો હેતુ હતો, નોકરીની શોધમાં ગામડાથી શહેર તરફ પ્રયાણ કરનારા યુવાનોને રોકીને ગામડામાં જ એમને રોજગારી પૂરી પાડવાનો.